मैनेजर पूजा ददलानी ने शेयर की पार्टी नाइट की तस्वीरें, यूजर्स बोले- हमें लगा ये आर्यन हैं
Shah Rukh Khan spotted at NMACC Grand Launch, Manager shares Party Night Pictures अंबानी फैमिली ने शुक्रवार शाम नीता मुकेश अंबानी कल्चरल सेंटर का ग्रैंड लॉन्च इवेंट रखा। इस फंक्शन में बी-टाउन के तमाम सेलेब्स ने शिरकत
अंबानी फैमिली ने शुक्रवार शाम नीता मुकेश अंबानी कल्चरल सेंटर का ग्रैंड लॉन्च इवेंट रखा। इस फंक्शन में बी-टाउन के तमाम सेलेब्स ने शिरकत की। ऐसे में किंग खान भी अपनी फैमिली के साथ इवेंट में पहुंचे। इस दौरान भले ही शाहरुख खान मीडिया के सामने न आए हों, लेकिन मैनेजर पूजा ददलानी ने उनके लेटेस्ट लुक की तस्वीरें शेयर कर दी हैं।
ऑल ब्लैक आउटफिट में शाहरुख बेहद चार्मिंग नजर आ रहे हैं। उनके इस लुक को देखकर फैंस कंफ्यूज हो गए और कहने लगे कि वो शाहरुख को एक सेकेंड के लिए आर्यन समझ बैठे थे।
मैनेजर पूजा ददलानी ने शेयर की शाहरुख की फोटो 
मैनेजर पूजा ददलानी ने शाहरुख की नई तस्वीरें शेयर करते हुए लिखा- ‘फ्राइडे नाइड।’ फोटोज में शाहरुख ने ब्लैक शर्ट के साथ ब्लैक कोट-पैंट और स्टेटमेंट चेन के साथ स्टाइल किया है। किंग खान ने मेन इवेंट में भाग नहीं लिया और बाकी स्टार्स की तरह मीडिया में पोज भी नहीं दिया।
फोटोज पर इन सेलेब्स ने दिया रिएक्शन 
फोटोज सामने आने के बाद से ही यूजर्स कमेंट सेक्शन में जमकर रिएक्ट करने लगे। सेलेब्स से लेकर फैंस तक, सभी किंग खान की तारीफ करते नजर आए। पाकिस्तानी एक्ट्रेस माहिरा खान ने लिखा- ‘पूजा ये क्या बर्ताव है?’ ऑस्कर विनर फिल्म मेकर गुनीत मोंगा ने लिखा- ‘डियर लॉर्ड।’ डायरेक्टर करण जौहर ने लिखा- ‘हॉटेस्ट।’
स्टाइलिस्ट शालीना नथानी ने शेयर किया शाहरुख का लुक 
मैनेजर पूजा के अलावा फेमस स्टाइलिस्ट शालीना नथानी ने भी शाहरुख के इस लुक की फोटोज शेयर की हैं। पोस्ट में उन्होंने लिखा- ‘डेड।' दीपिका पादुकोण ने इस पोस्ट में लिखा- ‘ये फोटो देखकर मैं भी मर गई।’ इसके अलावा रिद्धि डोगरा, महीप कपूर, अंजना सुखानी, रोहन श्रेष्ठ और अन्य सेलेब्स ने भी किंग खान की पोस्ट पर रिएक्ट किया है।
शाहरुख का लुक देख दीवाने हुए फैंस 
सेलेब्स के अलावा पोस्ट पर फैंस ने भी जमकर रिएक्ट किया है। एक फैन ने कमेंट सेक्शन में लिखा- मुझे एक सेकंड के लिए लगा कि वो आर्यन खान हैं। दूसरे फैन ने लिखा- शाहरुख तो अब अपने बेटे को टक्कर दे रहे हैं। तीसरे फैन ने लिखा- मैं शाहरुख खान के खिलाफ FIR करने जा रहा हूं, आप जहां भी जाते हैं आग लगा देते हैं। चौथे फैन ने लिखा- खान साहब आप 57 साल के तो बिल्कुल नहीं हैं।
शाहरुख खान की फैमिली के साथ दिखे सलमान
शाहरुख भले ही मीडिया के सामने न आए हों, लेकिन उनकी फैमिली जरूर स्पॉट हुई। खास बात ये रही कि इवेंट में सलमान खान, शाहरुख खान के बेटे आर्यन खान, बेटी सुहाना और पत्नी गौरी के साथ नजर आए, जिसका एक वीडियो सामने आया है। इस दौरान सलमान ने किंग खान की फैमिली के साथ मीडिया के सामने पोज भी दिए। फैंस को सलमान खान और शाहरुख की फैमिली का यह वीडियो खूब पसंद आ रहा है।
